[{"text_idx": "#000005", "text": "Kial Trinidado kaj Tobago impostas librojn?"}, {"text_idx": "#000007", "text": "Tiu c\u0302i artikolo verkita de d-ro Gabrielle Hosein kaj origine publikigita en la taggazeto [eo] Trinidad and Tobago Newsday estas republikigita kun permeso en Global Voices."}, {"text_idx": "#000009", "text": "Vera ric\u0302aj\u0302o de skribaj\u0302oj de la Karibio estis kolektita je unu loko. Persone au\u0306 interrete, homoj povis c\u0302eesti prelegojn pri lastatempaj publikaj\u0302oj kaj rakontoj de c\u0302i tiu generacio de premiitaj karibaj au\u0306toroj enirintaj sur tutmondan scenejon. La ligo kun verkistoj kaj ilia laboro sentig\u0302is mirinde intime kaj familiare, tiel tipa por ni sur c\u0302i tiuj malgrandaj insuloj."}, {"text_idx": "#000011", "text": "Eble se libroj estus pli malmultekostaj, pli da homoj ac\u0302etus librojn anstatau\u0306 pafiloj, portante malgrandajn ekzemplerojn en siaj malantau\u0306aj pos\u0302oj por legi, anstatau\u0306 mortigi la tempon fumante kanabon. Eble se karibaj libroj estus pli alireblaj, ni pli komprenus nian perforton kontrau\u0306 la aliaj kaj nian internan konfuzon. Ni povus malkovri rolulojn en romanoj au\u0306 priskribojn en poemoj, en kiuj ni ec\u0302 povus rekoni kaj pardoni nin."}, {"text_idx": "#000013", "text": "Parte respondeca por tiu c\u0302i situacio estas sensenca impostado de libroj, trudita de la nuna registaro en februaro 2016. Edukaj materialoj, kiel ekzemple lernejaj tekstoj kaj laborlibroj, formas escepton, sed la kosto de literaturo [c\u0302iuj literaturaj verkoj], ec\u0302 surloke produktita, altig\u0302is."}, {"text_idx": "#000014", "text": "Tiutempe la ministro pri financoj priskribis la impostan reg\u0302imon kiel fiskan politikon, ne socian politikon, sed tio estas nur iluzio. Impostoj reflektas takson de sociaj bezonoj kaj prioritatoj, same kiel la principojn de kiu devus kontribui, kaj kiel."}, {"text_idx": "#000016", "text": "Tiam librovendistoj protestis. Profesoro Bridget Brereton priskribis la decidon imposti literaturon kiel strangan, surprizan kaj seniluziigan. S\u0302i skribis, \u201cAVI estos metita sur c\u0302iujn \u201cliteraturajn librojn\u201d \u2013 tio signifas c\u0302iaspecajn romanojn, modernajn kaj klasikajn; volumojn de mallongaj rakontoj, teatraj\u0302ojn kaj poezion; nefikciajn librojn (biografiojn kaj au\u0306tobiografiojn, verkojn pri sociaj kaj naturaj sciencoj kaj historio, librojn pri arto kaj muziko)."}, {"text_idx": "#000017", "text": "Lastatempe, ia literatura renesanco okazis en Trinidado kaj Tobago kaj la pli vasta Karibio, kun pli da lokaj au\u0306 regionaj au\u0306toroj kiuj publikigas romanojn, novelojn kaj poezion. Ili ankau\u0306 gajnas gravajn premiojn kaj cetere publikigas interesajn nefikciajn librojn c\u0302iaspecajn. C\u0302u ni volas malpligrandigi ilian merkaton farante iliajn librojn pli multekostaj?\u201d"}, {"text_idx": "#000019", "text": "\u201cUnu el la manieroj en kiuj ni stimulas fieron en nia lando estas legado pri nia historio, pri tiuj kiuj antau\u0306iris nin, kaj pri la bonega literaturo de niaj propraj verkistoj kiel V.S. Naipaul [eo], Samuel Selvon, kaj Earl Lovelace. Se ni tenas c\u0302ion tion ekster la atingo de niaj infanoj kaj la resto de la log\u0302antaro, ni faras al nia lando malbonan servon.\u201d"}, {"text_idx": "#000020", "text": "Kariba literaturo, prosperanta inter ni, povas transformi nian realon, sed dum g\u0302i estas impostita kiel lukso, homoj malplej vers\u0302ajne inklinos elekti librojn kontrau\u0306 la perlaborita mono."}, {"text_idx": "#000022", "text": "Civitanaj komunikilojEdukadoEkonomio kaj komercoLiteraturoThe Bridge"}, {"text_idx": "#000026", "text": "Trinidadaj kaj Tobagaj ac\u0302etantoj estas s\u0302okitaj pro legomaj prezo-etikedoj"}, {"text_idx": "#000036", "text": "Bonvolu subteni nian gravan laboron"}]